《悼松》
清代·杨季鸾

村后古松千余株，一州列县皆所无。前冈夜听仙犬吠，茯苓斗大不敢锄。

奇哉不闻风雨至，一旦苍龙俱拔地。村人半为饥与寒，大斧长镵遂无忌。

噫嘻饥寒诚可虞，要在保社能相扶。姻睦任恤古有训，秦越坐视奚为乎。

吾宗聚族从元始，历数百年乃有此。今胡为兮至于是，自此栽培嗟晚矣。

作者简介：湖南宁远人，字紫卿。年十二，以《春草诗》得名。为魏源、陶澍等所推重。咸丰元年举孝廉方正，官翰林院待诏。归后侨寓零陵，主讲濂溪书院。有《春星阁诗钞》。